รีบปฐมพยาบาล หาหมอโดยด่วน
ขั้นแรกสุดคือคุณต้องเช็คให้แน่ใจก่อน ว่าที่เป็นอยู่คือ mallet finger เวลาเป็น mallet finger ขึ้นมาจริงๆ ข้อแรกสุดของนิ้ว (ที่ใกล้เล็บที่สุดน่ะ) จะเจ็บน่าดู ข้อนิ้วนั้นจะงอลงและค้างอยู่แบบนั้น ไม่สามารถเหยียดตรงได้เต็มที่ น้ำแข็งจะช่วยลดอาการปวดบวมในข้อนิ้ว แต่ห้ามเอาน้ำแข็งมาถูที่นิ้วโดยตรงนะ ต้องเอาผ้าห่อก่อน หรือจะใช้แผ่นเจลเย็น ไม่ก็ถุงผักแช่แข็งมาประคบก็ได้ ถ้าคุณปวดมากเป็นพิเศษ ก็ให้หายาแก้ปวดยี่ห้อที่มีขายทั่วไปมากินเพื่อบรรเทาอาการ เช่น Advil, Motrin, Aleve, Naprosyn แล้วก็ Tylenol เป็นยาที่ใช้ได้ระหว่างรักษาตัว เวลาที่เจ็บไม่หาย ยาที่ว่ามา (ยกเว้น Tylenol) เป็นยาแก้อักเสบไปในตัว เลยทำให้ทั้งคลายปวดและลดบวม ยังไงคุณก็ต้องไปหาหมอเพื่อใส่ที่ดามนิ้วแบบเป็นเรื่องเป็นราว แต่จนกว่าจะถึงตอนนั้น ให้ดามนิ้วแบบชั่วคราวไปพลางๆ นิ้วจะได้เหยียดตรง โดยใช้ไม้ไอติมมารองใต้นิ้วตามความยาว แล้วเอาเทปพันแผลพันให้รอบ ไม้ไอติมจะได้แนบสนิทกับนิ้วของคุณ ช่วยรองดามนิ้วไว้ จุดสำคัญคือต้องเหยียดนิ้วให้ตรงไว้นี่แหละ ถ้าปล่อยให้นิ้วงอละก็ ระวังจะหายช้าเข้าไปอีก อะไรตรงๆ แข็งๆ ก็ใช้ดามนิ้วได้ทั้งนั้น ขอแค่แข็งแรงพอจะเหยียดนิ้วให้ตรงไว้ได้ก็พอ และที่สำคัญคือต้องพันเทปให้แน่นพอ นิ้วจะได้งอไม่ได้ แต่ก็อย่ารัดแน่นเกินจนเลือดไม่ไหลเวียน หรือรัดจนนิ้วซีดชา ยิ่งไปโรงพยาบาลให้หมอดามนิ้วแบบถูกต้องเร็วเท่าไหร่ คุณก็จะยิ่งหายเร็วเท่านั้น พยายามไปหาหมอภายใน 2 - 3 วันหลังเกิดอาการ แต่ถ้าวันเดียวกันได้ก็ยิ่งดี คุณหมอจะส่งคุณไปเอ็กซเรย์เพื่อตรวจดูว่าเอ็นฉีกจริงๆ หรือเปล่า และมีกระดูกบางส่วนหักไปด้วยหรือเปล่า การรักษาส่วนมากก็จะเป็นการดามนิ้วนั่นแหละ ในกรณีที่แจ็คพอต หน้าที่การงานของคุณไม่เอื้ออำนวยให้ดามนิ้วพอดี ประมาณว่าตัวคุณเองเป็นศัลยแพทย์ เป็นต้น ก็ต้องพิจารณาใส่เข็มดามเข้าไปในนิ้วแทนเพื่อเหยียดให้นิ้วตรง ที่ดามนิ้วมีมากมายหลายแบบด้วยกัน แต่ละแบบก็ขึ้นอยู่กับลักษณะการใช้งานนิ้วของคุณ ให้อธิบายชีวิตประจำวันและหน้าที่การงานของคุณให้คุณหมอฟังก่อน จะได้รู้ว่าที่ดามนิ้วแบบไหนเหมาะสมกับคุณที่สุด ที่นิยมใช้กันก็มีที่ดามนิ้วแบบอะลูมิเนียม แบบ stack แล้วก็แบบ Oval-8 แบบสุดท้ายจะเล็กกะทัดรัดที่สุด ทำให้สะดวกกว่าแบบอื่น รัดให้แน่นพอ นิ้วจะได้เหยียดตรง ถ้าหลวมไปจนนิ้วงอละก็ อาจมีแผลกดทับที่ข้อนิ้วจนเจ็บได้ แต่ก็อย่ารัดแน่นถึงขั้นปลายนิ้วม่วงหรือชาล่ะ ถึงจะรู้สึกรำคาญ ไม่สะดวก ก็ต้องใส่ให้นิ้วเหยียดตรงไว้แบบนั้น ถ้าปล่อยให้งอแม้แต่นิดเดียว เอ็นที่อุตส่าห์กำลังจะหายอาจจะฉีกขาดขึ้นมาอีกก็ได้ ถ้าสุดท้ายกลายเป็นแบบนั้นละก็ คงไม่มีทางอื่น นอกจากมานั่งรักษากันใหม่ตั้งแต่ต้น เวลาอาบน้ำคุณคงรู้สึกอยากถอดที่ดามนิ้วออกเป็นพิเศษ ถ้าคุณใส่ที่ดามนิ้วแบบ Oval 8 ละก็ จะได้เห็นประโยชน์ของมันก็ตอนนี้ล่ะ เพราะเป็นที่ดามแบบเปียกน้ำได้นั่นเอง แต่ถ้าที่ดามนิ้วของคุณเป็นแบบอื่น ก็ต้องเอาถุงพลาสติกห่อไว้หรือใช้ถุงมือแทน หลังจากผ่านไปประมาณ 6 - 8 อาทิตย์ คุณหมอก็จะเริ่มปรับเปลี่ยนแนวทางการรักษา ถ้าถึงตอนนี้คุณอาการดีขึ้นละก็ คุณหมอจะเริ่มอนุโลมให้ใส่ที่ดามนิ้วน้อยลง เช่น อาจจะเปลี่ยนมาใส่เฉพาะตอนกลางคืนแทน ปกติคนเป็น mallet finger น้อยมากที่ต้องเข้ารับการผ่าตัด แต่ถ้ากรณีที่คุณเอ็กซเรย์แล้วมีกระดูกหักด้วยตอนเกิดเหตุ ก็อาจจะต้องมีการผ่าตัด แต่ในกรณีอื่นๆ จะไม่นิยมผ่าตัดกัน เพราะผลการรักษาออกมาก็แทบไม่ต่างกับการดามนิ้ว ดีไม่ดีจะแย่กว่าด้วยซ้ำ พอผ่าตัดได้ประมาณ 10 วัน ต้องกลับไปหาคุณหมอเพื่อตัดไหม และติดตามผลการรักษา
ประเมินอาการบาดเจ็บ. ประคบด้วยผ้าห่อน้ำแข็ง. กินยาระงับปวด. ดามนิ้วชั่วคราว. รีบไปหาหมอทันที. เลือกที่ดามนิ้ว. ใส่ที่ดามนิ้วให้ถูกวิธี. ใส่ที่ดามนิ้วไปเรื่อยๆ จนกว่าคุณหมอจะอนุญาตให้ถอดออก. คอยติดตามผลกับคุณหมอ. เข้ารับการผ่าตัด.
https://www.wikihow.com/Treat-Mallet-Finger-with-a-Splint https://www.wikihow.com/Treat-Mallet-Finger-with-a-Splint
Providing First Aid Seeking Professional Medical Assistance